Вячаслаў Шарапаў пазіцыі па сімволіцы пакуль не выказаў, затое выявіў сапраўдную грамадзянскую пільнасць у сваёй калонцы, прысвечанай папулярнасці вышыванак. Парадокс, але душа кіраўніка ансамбля з гордай назвай “Песняры” аніяк не прымае гэты новы трэнд. Ён бачыць тут адно з двух: ці “кволую спробу праступіць ды абазначыцца на фоне ўкраінскіх падзеяў” ці “проста новую фішку хіпстарскага соцыуму”. У стылістыцы старых савецкіх газет ён супакойвае чытачоў: “Сёння, – піша ён, – казаць пра нейкую “беларусізацыю” ці разварот дзяржавы і грамадства ў бок ідэяў “літвінства” наўрад ці актуальна. Усе мерапрыемствы ў межах Года беларускай культуры маюць сапраўды культурны характар, без прэтэнзій на нейкае пераасэнсаванне курса”. І ўжо ў вершы ўласнага сачынення падсумоўвае: “За печенюшки чуждых “мамок” мы на майданы не пойдем!”. Саўка і Грышка нервова кураць у куточку. Шарапаў іх абставіў. 1:0 на карысць кіраўніка БДА.